۱۴۴۶-۵-۱ تاریخ نشرشوی خبرونه فراه د افغانی سرې میاشتې له لوری د فراه ولایت د اناردرې ولسوالۍ په بجوک سیمه کې ۲۰ تنو رضاکارانو ته د لومړنیو روغتیایی مرستو تر عنوان لاندې دوه ورځنی روزنیز ورکشاپ نن یکشنبه د جمادی الأول د میاشتې پر لومړۍ نېټه پای ته ورسېد. ــــــــــــــــــــــــــــــــــــــــــــــــــــــــــــــــــــــــــــــ ورکشاپ آموزشی دو روزه از سوی هلال احمر افغانی برای ۲۰ تن رضاکاران، در منطقه بجوک ولسوالی اناردره ولایت فراه، تحت عنوان کمک های اولیه، امروز یکشنبه اول جمادی الاول به پایان رسید. میدان وردګ میدان وردګو ولایت کې ۴۶۸۶ تنه وګړو ته روغتیایی خدمات د افغانی سرې میاشتې روغتیاپالانو د میدان وردګو ولایت په بېلابېلو سیمو کې د تېرې یوې میاشتې په ترڅ کې ۱۵۲۲ تنو ته د کتنې ترڅنګ د اړتیا وړ درمل ورکړی؛ د ۳۶۱ تنو ټپیانو پانسمان، ۶۳۸ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۱۵۳۴ کسانو ته د روغتیا ساتنې په تړاو اړینې مشورې، ۲۲۳ مېرمنو ته د زیږون په برخه کې خدمات، ۳۱۶ خوارځواکو ماشومانو ته د خوارځواکۍ اړوند خوراکی توکی او ۹۲ تنو مېرمنو ته د کورنی تنظیم د چمتووالی په برخه کې لازمې مشورې هم ورکړې دی. ـــــــــــــــــــــــــــــــــــــــــــــــــــــــــــــــــــــــــــــــــــ ارائه خدمات صحی برای ۴۶۸۶ تن در ولایت میدان وردگ هلال احمر افغانی از طریق داکتران صحی خویش در طی یکماه گذشته برای ۱۵۲۲ تن در مناطق مختلف ولایت میدان وردگ معاینات و ادویه رایگان فراهم نموده، ۳۶۱ تن مجروح پانسمان، برای ۶۳۸ زن وکودک جهت جلوگیری از بیماری های مختلف واکسین تطبیق نموده، نیز برای ۱۵۳۴ تن مشوره های لازم در زمینه حفظ الصحه صورت گرفته، برای۲۲۳ تن از مادران خدمات نسایی ولادی ارائه شده، همچنین برای ۳۱۶ تن کودک مبتلا به سوء تغذی مواد غذایی مخصوص فراهم شده است. همچنان برای ۹۲ زن در زمینه تنظیم امور خانواده گی مشوره لازم ارائه شده است. مرکزی ریاست د سوری زړه پر ناروغۍ اخته ۲۵ ماشومان کورنیو روغتونونو ته ور وپېژندل شول! نن یکشنبه د جمادی الأول د میاشتې پر لومړۍ نېټه، افغانی سرې میاشتې د تېر په څېر یو ځل بیا ۲۵ تنه د سوری زړه په رنځ اخته ماشومان پلازمېنه کابل کې ۴ کورنیو روغتونونو ته د درملنې او عملیات په موخه ور وپېژندل. د یادونې وړ ده، چې د یادو ناروغو ماشومانو درملنه او عملیات د افغانی سرې میاشتې په مالی لګښت ترسره کېږی. مرکزی ریاست ‏د افغانی سرې میاشتې سرپرست عمومی رئیس د کابل ولایت له والی سره وکتل نن یکشنبه د جمادی الأول د میاشتې پر لومړۍ نېټه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور په خپل کاری دفتر کې د کابل ولایت له والی الحاج ملا امین الله عبید سره لیدنه وکړه. کتنه کې د افغانی سرې میاشتې سرپرست عمومی رٸیس د کابل ولایت ښاغلی والی ته د ښه راغلاست ویلو ترڅنګ د سرې میاشتې د فعالیتونو او بشرپاله خدمتونو په اړه خبرې وکړې چې ورپسې د کابل ولایت والی په خپلو خبرو کې د افغانی سرې میاشتې له سرپرست عمومی رئیس څخه وغوښتل، څو د کابل او ننګرهار ترمنځ په لویه لار د ترافیکی پېښو له امله زیانمنو او ټپیانو ته پر وخت د رسېدنې او ځواب وینې په موخه د سروبی په سیمه کې ثابت کلینیک جوړ کړی، ځکه ډېری وخت د ترافیکی پېښو ټپیان تر کابل یا ننګرهار پورې تر لېږدولو خپل ژوند د لاسه ورکوی. د یادې غوښتنې په ځواب کې ښاغلی دلاور ډاډ څرګند کړ، چې نږدې راتلونکی کې به په یاده سیمه کې ثابت کلینیک جوړ او یاده ستونزه به حل کړی. دا راز نوموړی د روغتیایی خدمتونو مسئول ته لارښوونه وکړه، چې د ثابت روغتیایی کلینیک تر جوړېدو پورې د سروبی سیمې ته یو ګرځنده روغتیایی ټیم وګماری، څو د ترافیکی پېښو ټپیانو ته پر وخت خدمات وړاندې کړی. مرکزی مرستون د افغانی سرې میاشتې له لوری ۱۵۰ تنو هغو زده کوونکو سره چې په حرفوی زده کړو بوخت دی، نغدی مرسته تر سره شوه. د افغانی سرې میاشتې له لوری د صندوق القطر خیریه بنسټ په مالی ملاتړ نن یکشنبه د جمادی الأولی د میاشتې پر لومړۍ نېټه، د کابل ولایت په مرکزی مرستون کې د هلمند، فراه او فاریاب ولایتونو پر ۱۵۰ تنو زده کوونکو، چې د افغان کوریا انسټیټیوټ کې په مختلفو برخو کې په حرفوی زده کړو بوخت دی؛ په ټولیزه توګه اته سوه اویا زره (۸۷۰،۰۰۰) افغانۍ نغدی مرسته ووېشل شوه، چې هر یوه زده کوونکی ته ۵،۸۰۰ افغانۍ ورکړل شوې. د یادونې وړ ده، چې یاده نغدی مرسته هره میاشت په نوموړو زده کوونکو وېشل کېږی. فراه نن یکشنبه د جمادی الأول د میاشتې پر لومړۍ نېټه، د افغانی سرې میاشتې له لوری په فراه ولایت کې د هغو ۵۰ تنو اړمنو زده کوونکو پر کورنیو، چې څه موده وړاندې مرکز کابل ته د حرفوی زده کړو په موخه استول شوی وو؛ په ټولیزه توګه ۴.۷۵۰ ټنه د خوراکی توکو مرسته ووېشل شوه، چې هرې کورنۍ ته ۹۵ کیلو خوراکی توکی، چې اوړه، غوړی، وریژې، بوره، لوبیا، شین چای او مالګه په کې شامله وه؛ ورکړل شول.